Leonardo Ferreira da Silva

Leonardo Ferreira da Silva (født 1980) er en brasiliansk fotballspiller som for øyeblikket er klubbløs etter å ha blitt løsnet fra kontrakten med den kinesiske toppklubben South China AA. Han har tidligere spilt for Hamarkameratene, hvor han var på lån fra østerrikske SC Rheindorf Altach. Han ble en av toppskårerne i den øverste østerrikske ligaen i 2006/2007–sesongen.Nettavisen.no – Brasse klar for Ham-Kam (Publisert 4. august 2008, besøkt 5. august 2008)

 Biografi 
Ferreira da Silva regnes som en hurtig og målfarlig bakromsspiller. Han har tidligere spilt for GKS Katowice, Al-Shabab, Brasiliense, Corinthians Alagoano, Jaciara, og har vært på prøvespill i Helsingborgs IF og FSV Frankfurt.Hamar Arbeiderblad.no – Storscorer på plass i dag Av Rune Steen Hansen (Publisert 4. august 2008, besøkt 5. august 2008)

 Hamarkameratene 
Ferreira da Silva skrev under på en låneavtale med Ham–Kam den 4. august 2008 som varte ut sesongen, med opsjon på kjøp ved sesongsluttHamar-Dagblad.no – da Silva klar for HamKam Av Wenche Norberg-Schulz (Publisert 4. august 2008, besøkt 5. august 2008)HamKam.no – Brasilianer klar for HamKam (Publisert 4. august 2008, besøkt 5. august 2008)

Han kom i fokus under den 18. serierunden i Tippeligaen i 2008, da han skallet ned Fredrikstads Abgar Barsom. Leonardo mente det var et uhell fordi han ble dyttet i ryggen av FFK-forsvarer, men fikk likevel to kampers karantene. Sanksjonsutvalget var «i tvil om da Silva bevisst forsøker å skalle motspilleren», men «finner det imidlertid bevist at da Silva har opptrådt uaktsomt når det gjelder det beskrevne forhold.»da Silva ilegges to kampers karantene - pressemelding fra Norges Fotballforbund, publisert 29. august 2008. Etter at HamKam rykket ned og valgte å ikke benytte seg av kjøpsklausulen dro da Silva tilbake til Rheindorf Altach. 

 Referanser 

 Eksterne lenker 

 NIFS.no – Spillerprofilen til Leonardo da Silva
 Laola1.at – Spillerprofilen til Leonardo da Silva

Kategori:Brasilianske fotballspillere
Kategori:Fotballspillere for GKS Katowice
Kategori:Fotballspillere for SC Rheindorf Altach
Kategori:Fotballspillere for HamKam
Kategori:Personer fra Campinas
Kategori:Brasilianske fotballspillere i Norge
Kategori:Fødsler i 1980